અા અંગેની વિગત એવી છે કે હિંમતનગર-વિજાપુર હાઈવે પર દેરોલ ગામ પાસે સીતારામ હોટલ નજીક એક બાઈક પર ભીખાભાઈ પરમાર, નટવરભાઈ પરમાર અને રમીલાબહેન વિજાપુર તરફ જઈ રહ્યા હતા ત્યારે સામેથી પુરઝડપે અાવી રહેલી કારે બાઈકને જોરદાર ટક્કર મારતાં અા ત્રણેય રોડ પર પટકાતાં માથાના ભાગે ગંભીર ઈજા થવાના કારણે ત્રણેયના ઘટનાસ્થળે જ મોત થયાં હતાં. અકસ્માત બાદ કારચાલક કાર છોડીને નાસી છૂટ્યો હતો. બનાવની જાણ થતાં પોલીસે તાત્કાલીક પહોંચી જઈ ત્રણેય લાશને પીએમ માટે મોકલી અાગળની કાર્યવાહી હાથ ધરી છે.